280 



hvilken en Prøve (c. 1 Pund) maa indsendes. Vægten af den 

 tørre Plante eller Plantedeel maa angives, og den deraf erholdte 

 hele Askemængde, samt Askens enkelte Bestanddele i Procent 

 af den hele Askemængde. Foruden af Jordbunden maa der 

 indsendes saa rigelige Prøver af de torrede Plantedele . hvis 

 Aske har været Gjenstand for Analysen, at den kan gjentages, 

 hvis man finder det fornødent. 



Prisbelønningen for en tilfredsstillende Besvarelse af denne 

 Opgave er 200 Rdlr. 



2. Da man endnu kun har gjenfundet enkelte af Alkohol- 

 basernes Forbindelser i Naturen, saasom Propylamin eller det 

 dermed isomere Trimelhylamin i Chenopodium vulvaria, i Silde- 

 lage etc., medens der neppe kan være Tvivl om, at flere af 

 disse Forbindelser forekomme i Planter eller Dyr, og Kund- 

 skaben herom i theoretisk og practisk Henseende kan blive af 

 stor Vigtighed, saa udsætter Selskabet en Præmie af 200 Rdlr. 

 for en Afhandling, hvori der tilfredsstillende paavises hidtil 

 nbekjendte Forbindelser af Alkoholbaser i Plante- eller Dyre- 

 riget. 



Besvarelserne af Spørgsmaalene kunne i Almindelighed være 

 affattede i det latinske , franske, engelske, tydske, svenske eller 

 danske Sprog. Afhandlingerne betegnes ikke med Forfatterens 

 Navn, men med et Motto, og ledsages med en forseglet Seddel, 

 der indeholder Forfatterens Navn, Stand og Bopæl, og som 

 bærer samme Motto. Selskabets i den danske Stat boende 

 Medlemmer deeltage ikke i Priisæskningen. Belønningen for 

 den fyldestgjørende Besvarelse af et af de fremsatte Sporgsmaal, 

 for hvilken ingen Priis er nævnt, er Selskabets Guldmedaille, af 

 50 danske Ducaters Værdi. 



Priisskrifterne indsendes inden Udgangen af August Maaued 

 ISfiO til Selskabets Secretair, Conferentsraad og Prof. G. Forch- 

 hammer. 



